
LIETUVOS RESPUBLIKOS VYRIAUSYBĖ

NUTARIMAS
DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS APLINKOS APSAUGOS ĮSTATYMĄ

2025 m. liepos 30 d. Nr. 522
Vilnius

Vadovaudamasi Lietuvos Respublikos aplinkos apsaugos įstatymo 151 straipsnio 5 dalimi, Lietuvos Respublikos Vyriausybė n u t a r i a:
1. Įgalioti:
1.1. Lietuvos Respublikos aplinkos ministeriją nustatyti terminą, per kurį privaloma atlikti planuojamos ūkinės veiklos poveikio aplinkai vertinimą Aplinkos apsaugos įstatymo 151 straipsnio 4 dalies 4 punkte nurodytu atveju;
1.2. Aplinkos apsaugos agentūrą nustatyti terminą, per kurį privaloma atlikti planuojamos ūkinės veiklos poveikio aplinkai vertinimą Aplinkos apsaugos įstatymo 151 straipsnio 4 dalies 1–3 ir 5 punktuose nurodytais atvejais.
2. Pripažinti netekusiu galios Lietuvos Respublikos Vyriausybės 2002 m. vasario 14 d. nutarimą Nr. 230 „Dėl įgaliojimų suteikimo įgyvendinant Lietuvos Respublikos aplinkos apsaugos įstatymo 6 straipsnį“.
3. Nustatyti, kad šio nutarimo 1 punktas įsigalioja 2025 m. lapkričio 1 d.


Finansų ministras,
pavaduojantis Ministrą Pirmininką	                 Rimantas Šadžius



Aplinkos ministras	                 Povilas Poderskis

